Na temelju članka 26. Zakona o predškolskom odgoju i obrazovanju (NN broj 10/97, 107/07, 94/13, 98/19 i 57/22) i članka 74. Statuta Dječjeg vrtić Bubamara Kalinovac, Upravno vijeće Dječjeg vrtića Bubamara Kalinovac na svojoj 19. sjednici raspisuje 
 
N A T J E Č A J 
 
za popunu radnog mjesta stručni suradnik/ica – pedagog/inja u Dječjem vrtiću Bubamara Kalinovac i to: 
− 1 izvršitelj/ica na neodređeno nepuno radno vrijeme – 20h tjedno 
 
Uvjeti za radno mjesto: 
− završen diplomski sveučilišni ili specijalistički studij pedagogije, odnosno u skladu s ranijim propisima stečena visoka stručna sprema, sukladno Zakonu o predškolskom odgoju (NN 10/97, 107/07, 94/13, 98/19 i 57/22) i Pravilniku o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (NN 133/97), 
− položen stručni ispit (ako ispit nije položen obveza je polaganja stručnog ispita) 
− uvjeti iz članka 25. Zakona o predškolskom odgoju i obrazovanju (NN 10/97,107/07, 94/13, 98/19 i 57/22) 
Kandidati uz osobno potpisanu zamolbu na natječaj prilažu: 
1. životopis, 
2. diplomu kao dokaz o stečenoj stručnoj spremi (preslika), 
3. osobnu iskaznicu i domovnicu (preslika), 
4. dokaz o radnom stažu (elektronički zapis iz evidencije Hrvatskog zavoda za mirovinsko osiguranje), 
5. potvrda nadležnog suda da se protiv kandidata ne vodi kazneni postupak (čl.25. st.2.) – ne starije od dana objave natječaja, 
6. potvrda nadležnog suda da se protiv kandidata ne vodi prekršajni postupak (čl.25. st.4.) - ne starije od dana objave natječaja, 
7. izjava da ne postoji zapreka za obavljanje poslova iz članka 25. Zakona o predškolskom odgoju i obrazovanju (izjava mora obuhvatiti sve slučajeve iz navedenog članka, a obrazac izjave može se preuzeti na internetskim stranicama Dječjeg vrtića Bubamara Kalinovac www.djecjivrticbubamarakalinovac.hr  ).

 
Na natječaj se pod ravnopravnim uvjetima mogu prijaviti osobe oba spola. Radni odnos u Dječjem vrtiću ne može zasnovati osoba koja ima zapreke iz članka 25. Zakona o predškolskom odgoju i obrazovanju (NN 10/97, 107/07, 94/13, 98/19 i 57/22). Kandidat koji bude izabran dužan je priložiti i uvjerenje o zdravstvenoj sposobnosti kojim se dokazuje ispunjavanje općih uvjeta zdravstvene sposobnosti za obavljanje poslova radnog mjesta za koje se prijavljuje. 
Kandidati koji  mogu ostvariti pravo prednosti pri zapošljavanju sukladno članku 102. Zakona o braniteljima iz Domovinskog rata i članova njihovih obitelji (NN 121/17, 98/19, 84/21), članku 48.f Zakona o zaštiti vojnih i civilnih invalida rata (NN broj 
33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03,  
148/13 i 98/19), članku 48. Zakona o civilnim stradalnicima iz Domovinskog rata (Narodne novine, broj 84/21) te članku 9. Zakona o profesionalnoj rehabilitaciji i 
zapošljavanju osoba s invaliditetom (NN broj 157/13, 152/14, 39/18, 32/20) dužni su se u prijavi na  natječaj pozvati na to pravo te imaju prednost u odnosu na ostale kandidate samo pod jednakim uvjetima. 
Da bi kandidat ostvario pravo prednosti pri zapošljavanju, osoba iz članka 102. stavaka 1. – 3. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17, 98/19, 84/21) koji u trenutku podnošenja prijave ispunjava uvjete za ostvarivanje toga prava dužni su uz prijavu na natječaj priložiti sve dokaze o ispunjavanju traženih uvjeta iz natječaja te ovisno o kategoriji koja se poziva na prednost pri zapošljavanju priložiti sve potrebne dokaze dostupne na poveznici ministarstva hrvatskih branitelja https://branitelji.gov.hr/zaposljavanje-843/843. 
Kandidati koji se pozivaju na pravo prednosti pri zapošljavanju sukladno članku 48.f Zakona o zaštiti vojnih i civilnih invalida rata, uz prijavu na  natječaj dužni su, osim dokaza o ispunjavanju traženih uvjeta, priložiti rješenje ili potvrdu o priznatom statusu iz koje je vidljivo spomenuto pravo, izjavu da do sada nisu koristili pravo prednosti pri zapošljavanju po toj osnovi te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.). Da bi kandidat ostvario pravo prednosti pri zapošljavanju, osoba iz članka 48. stavaka 1. – 2. Zakona o civilnim stradalnicima iz Domovinskog rata (Narodne novine, broj 84/21) koji u trenutku podnošenja prijave ispunjava uvjete za ostvarivanje toga prava dužni su uz prijavu na natječaj priložiti sve dokaze o ispunjavanju traženih uvjeta iz natječaja te ovisno o kategoriji koja se poziva na prednost pri zapošljavanju priložiti sve potrebne dokaze dostupne na poveznici ministarstva hrvatskih branitelja https://branitelji.gov.hr/zaposljavanje-843/843. 
Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13, 152/14, 39/18, 32/20), uz prijavu na natječaj dužan je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom. Dokaz o invaliditetu smatraju se javne isprave na temelju kojih se osoba može upisati u očevidnik zaposlenih osoba s invaliditetom iz članka 13. navedenog Zakona. 
Rok za podnošenje prijava je 8 dana od dana objave natječaja na službenim internetskim stranicama Dječjeg vrtića Bubamara Kalinovac, a objavit će se i na oglasnoj ploči Dječjeg vrtića Bubamara Kalinovac i pri Hrvatskom zavodu za zapošljavanje. 

Prijave s traženom dokumentacijom, u zatvorenoj  omotnici s naznakom „NE OTVARAJ – ZA NATJEČAJ pedagog/inja – s naznakom pošiljatelja na vanjskoj strani omotnice“, potrebno je dostaviti preporučenom poštom ili osobno, odnosno  na adresu Dječji vrtić Bubamara Kalinovac Kolodvorska 119A, 48361 Kalinovac.


Prijavom na natječaj kandidati su suglasni da Dječji vrtić Bubamara Kalinovac kao voditelj zbirke osobnih podataka, može prikupljati, obrađivati i koristiti osobne podatke u svrhu provedbe postupka natječaja u skladu sa zakonskim propisima. 
Nepravovremene i nepotpune zamolbe neće se razmatrati. 
Dječji vrtić Bubamara Kalinovac zadržava pravo, bez obrazloženja, ne prihvatiti nijednu prijavu odnosno poništiti javni natječaj. Svi kandidati će biti pismenim putem obaviješteni o rezultatima natječaja. 

Natječaj je objavljen dana  13.08.2024. na oglasnoj ploči i mrežnim stranicama Zavoda za zapošljavanje i oglasnoj ploči i mrežnoj stranici Vrtića. 

Natječaj traje do  21.08.2024. godine.

                                                                                                       

PREDSJEDNIK
                                                                                                   UPRAVNOG VIJEĆA 

 
